Document ID: 31975R3279

++++
ΚΑΝΟΝΙΣΜΟΣ ( ΕΟΚ ) αριθ . 3279/75 ΤΟΥ ΣΥΜΒΟΥΛΙΟΥ
της 16ης Δεκεμβρίου 1975
περί ενοποιήσεως των καθεστώτων εισαγωγής που εφαρμόζονται από κάθε Κράτος Μέλος έναντι των τρίτων χωρών στο τομέα των ζώντων φυτών και των προϊόντων ανθοκομίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
τον κανονισμό ( ΕΟΚ ) αριθ . 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας ( 1 ) , και ιδίως το άρθρο 8 παράγραφος 2 ,
την πρόταση της Επιτροπής ,
Εκτιμώντας :
ότι το άρθρο 8 παράγραφος 2 του κανονισμού ( ΕΟΚ ) 234/68 προβλέπει ότι θα θεσπισθούν οι αναγκαίες διατάξεις σχετικά με το συντονισμό και την ενοποίηση των καθεστώτων εισαγωγής , που εφαρμόζονται από κάθε Κράτος Μέλος έναντι των τρίτων χωρών
ότι η εφαρμογή του κοινού καθεστώτος εισαγωγής στον τομέα των ζώντων φυτών και των προϊόντων ανθοκομίας , που προβλέπεται στον προαναφερθέντα κανονισμό , καθιστά αναγκαία για τις εισαγωγές προελεύσεως τρίτων χωρών , την κατάργηση των ποσοτικών περιορισμών και των μέτρων ισοδυνάμου αποτελέσματος , καθώς και των φορολογικών επιβαρύνσεων ισοδυνάμου προς δασμό αποτελέσματος
ότι , πάντως , είναι αναγκαίο να περιορισθούν οι κίνδυνοι τους οποίους δύναται να συνεπάγεται , στις συναλλαγές με τρίτες χώρες , η κατάργηση κάθε ποσοτικού περιορισμού ή μέτρου ισοδυνάμου αποτελέσματος
ότι , ως εκ τούτου , πρέπει να περιληφθούν τα προϊόντα αυτά στο πεδίο εφαρμογής του κανονισμού ( ΕΟΚ ) αριθ . 109/70 του Συμβουλίου της 19ης Δεκεμβρίου 1969 , περί ιδρύσεως κοινού καθεστώτος που εφαρμόζεται στις εισαγωγές από χώρες κρατικού εμπορίου ( 2 ) και του κανονισμού ( ΕΟΚ ) αριθ . 1439/74 του Συμβουλίου της 4ης Ιουνίου 1974 , περί του κοινού καθεστώτος που εφαρμόζεται κατά τις εισαγωγές ( 3 )
ότι είναι επί πλέον αναγκαίο να προβλεφθεί , για τα ιδιαιτέρως ευαίσθητα προϊόντα , η δυνατότητα καθιερώσεως συστήματος πιστοποιητικών εισαγωγής , που περιλαμβάνει την παροχή ασφαλείας που να εξασφαλίζει την υποχρέωση εισαγωγής κατά τη διάρκεια ισχύος των πιστοποιητικών ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 . Πλην αντιθέτων διατάξεων του κανονισμού ( ΕΟΚ ) αριθ . 234/68 και του παρόντος κανονισμού ή παρεκκλίσεων , που αποφασίζονται από το Συμβούλιο , προτάσει της Επιτροπής κατά τη διαδικασία του άρθρου 43 παράγραφος 2 της συνθήκης , προκειμένου για εισαγωγές προϊόντων προελεύσεως τρίτων χωρών , που υπάγονται στο κεφάλαιο 6 του Κοινού Δασμολογίου , απαγορεύονται :
- η είσπραξη κάθε φορολογικής επιβαρύνσεως ισοδυνάμου προς δασμό αποτελέσματος ,
- η εφαρμογή κάθε ποσοτικού περιορισμού ή μέτρου ισοδυνάμου αποτελέσματος ,
2 . Πάντως , για τα τριαντάφυλλα και τα γαρύφαλλα , που υπάγονται στη διάκριση ex 06.03 Α του Κοινού Δασμολογίου , τα Κράτη Μέλη μπορούν να διατηρήσουν μέχρι την 31η Δεκεμβρίου 1977 , χωρίς πάντως να τα καταστήσουν περισσότερο περιοριστικά , τα μέτρα περί εισαγωγής αυτών των προϊόντων καταγωγής τρίτων χωρών τα οποία εφηρμόζοντο την 1η Ιανουαρίου 1974 .
3 . Για τα άρριζα μοσχεύματα και τα εμβόλια αμπέλου και τα φυτά προς φύτευση αμπέλου , εμβολιασμένα ή έρριζα , που υπάγονται στην κλάση ex 06.20 του Κοινού Δασμολογίου , τα Κράτη Μέλη δύνανται να διατηρήσουν , χωρίς πάντως να καταστήσουν περισσότερο περιοριστικά , τα μέτρα περί εισαγωγής αυτών των προϊόντων καταγωγής τρίτων χωρών , τα οποία εφηρμόζοντο την 1η Ιανουαρίου 1974 . Η διάταξη αυτή εφαρμόζεται μέχρι το τέλος της προθεσμίας , που προβλέπεται για τη θέση σε ισχύ από τα Κράτη Μέλη των αναγκαίων μέτρων προς συμμόρφωση με την οδηγία 74/649/ΕΟΚ του Συμβουλίου της 9ης Δεκεμβρίου 1974 περί εμπορίας υλικών αγενούς πολλαπλασιασμού της αμπέλου παραχθέντων σε τρίτες χώρες ( 4 ) .
4 . Τα Κράτη Μέλη τα οποία σκοπεύουν να διατηρήσουν τα μέτρα που αναφέρονται στις παραγράφους 2 και 3 κοινοποιούν στην Επιτροπή πριν από την ημερομηνία που θα τα θέσουν σε ισχύ .
Άρθρο 2
1 . Το παράρτημα του κανονισμού ( ΕΟΚ ) αριθ . 109/70 επεκτείνεται στα προϊόντα που υπάγονται στο κεφάλαιο 6 του Κοινού Δασμολογίου και εισάγονται από όλες τις χώρες που αναφέρονται στο παράρτημα αυτό , με εξαίρεση τα προϊόντα που περιλαμβάνονται στο παράρτημα του παρόντος κανονισμού για τις σχετικές περιόδους .
2 . Τα προϊόντα που υπάγονται στο κεφάλαιο 6 του Κοινού Δασμολογίου , με εξαίρεση τα προϊόντα που περιλαμβάνονται στο παράρτημα του παρόντος κανονισμού για τις σχετικές περιόδους , περιλαμβάνονται στον κοινό πίνακα ελευθερώσεως που αναφέρεται στο παράρτημα Ι του κανονισμού ( ΕΟΚ ) αριθ . 1439/74 .
3 . Με την επιφύλαξη των μέτρων πού διατηρούνται από τα Κράτη Μέλη η δύναμη του άρθρου 1 παράγραφος 2 ή 3 , οι τίτλοι ΙΙ καί ΙΙΙ των κανονισμών ( ΕΟΚ ) αριθ . 109/70 και ( ΕΟΚ ) αριθ . 1439/74 εφαρμόζονται στα προιόντα πού αναφέρονται στό παράρτημα του παρόντος κανονισμού , για τις σχετικές περιόδους . Πάντως , κατά την εισαγωγή ενός προϊόντος , που υπόκειται δυνάμει του άρθρου 1 παράγραφος 2 ή 3 σε εθνικούς περιορισμούς εντός Κράτους Μέλους , η ισχύς σε αυτό το Κράτος Μέλος των εντύπων εισαγωγής που εκδίδονται δυνάμει των κανονισμών ( ΕΟΚ ) αριθ . 109/70 και ( ΕΟΚ ) αριθ . 1439/74 εξαρτάται από την προσκόμιση εθνικού εντύπου ισοδυνάμου με προηγούμενη άδεια εξαγωγής .
Άρθρο 3
1 . Κάθε εισαγωγή εντός της Κοινότητος προϊόντων που υπόκεινται σε μέτρα επιβλέψεως κατ ' εφαρμογήν του τίτλου ΙΙΙ των κανονισμών ( ΕΟΚ ) αριθ . 109/70 και ( ΕΟΚ ) αριθ . 1439/74 , δύναται να υποβληθεί , σύμφωνα με τη διαδικασία που προβλέπεται στο άρθρο 14 του κανονισμού ( ΕΟΚ ) αριθ . 234/68 , στην προσκόμιση πιστοποιητικού εισαγωγής το οποίο χορηγείται από τα Κράτη Μέλη προς κάθε ενδιαφερόμενο που το ζητεί , ανεξάρτητα από τον τόπο εγκαταστάσεώς του στην Κοινότητα . Το πιστοποιητικό ισχύει για πράξη που πραγματοποιείται εντός της Κοινότητος . Πάντως , κατά την εισαγωγή προϊόντος που υπόκεινται δυνάμει του άρθρου 1 παράγραφος 2 ή 3 σε εθνικούς περιορισμούς εντός Κράτους Μέλους , η ισχύς του πιστοποιητικού σε αυτό το Κράτος Μέλος εξαρτάται από την προσκόμιση εθνικού εντύπου ισοδύναμου με προηγούμενη άδεια εισαγωγής .
2 . Η χορήγηση του πιστοποιητικού εισαγωγής προϋποθέτει την παροχή ασφαλείας η οποία εξασφαλίζει την υποχρέωση εισαγωγής κατά τη διάρκεια ισχύος του πιστοποιητικού . Η ασφάλεια καταπίπτει , εν όλω ή εν μέρει , αν η εισαγωγή δεν πραγματοποιήθηκε εντός της προθεσμίας αυτής ή αν πραγματοποιήθηκε μερικά .
3 . Σε περίπτωση που γίνεται προσφυγή στην παράγραφο 1 , η εφαρμογή των μέτρων επιβλέψεως για ένα προϊόν δυνάμει του κανονισμού ( ΕΟΚ ) αριθ . 109/70 και ( ΕΟΚ ) αριθ . 1439/74 αναστέλλεται .
Άρθρο 4
Η διάρκεια ισχύος των πιστοποιητικών και οι άλλες λεπτομέρειες εφαρμογής του άρθρου 3 , καθορίζονται σύμφωνα με τη διαδικασία που προβλέπεται στο άρθρο 14 του κανονισμού ( ΕΟΚ ) αριθ . 234/68 .
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός εφαρμόζεται από την 1η Ιανουαρίου 1976 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .
Εγινε στις Βρυξέλλες , στις 16 Δεκεμβρίου 1975 .

Labels: 3
6